ትዊተር ሰራሕተኛታቱ ኣብ ገዝኦም ኮይኖም ክሰርሑ ኣፍቂዱ ፍርሒ ኮሮና ቫይረስ ንነጋድያን ሓጅ መካን መዲናን የሻቕሎም ኣብ ዕለተ ሰኑይ 03 መጋቢት ካብ ዝተራእዩ ቀንዲ ምዕባለታት ብሪጣንያ፡ ቁጽሪ ዝተለኽፉ 51 በጺሑ'ሎ። እቲ ለበዳ ካብ ምቁጽጻር ወጻኢ ክኸይድ ከም ዝኽእል ሚኒስተር ጥዕና ተዛሪቡ። ኣብ ዝቕጽል ሳምንታት ቁጽሪ ዝተለኽፉ ኣብታ ሃገር ክውስኽ ከም ዝኽእል ብምጥቃስ፡ ነቲ ለበዳ ንምግታእ እታ ሃገር እኹል ምድላዋት ጌራ ከም ዘላ ቀዳማይ ሚኒስተር ቦሪስ ጆንሰን ገሊጹ። እቲ ለበዳ ናብ ዝለዓለ ደረጃኡ እንተበጺሑ ግን፡ ሓደ-ሕምሲት (1/5) ካብ ሰራሕተኛት በቲ ሕማም ካብ ስራሕ ክእለዩ ከም ዝኽእሉ ተገሚቱ'ሎ። ጳጳስ ካቶሊካዊት ቤተክርስትያ፡ ፍራንሲስ፡ ሕማም ሰዓል ሒሚሙ መርመራ ድሕሪ ምግባር ካብቲ ቫይረስ ናጻ ኮይኑ ከም ዝጸንሐ ማዕከናት ዜና ኢጣልያ ሓቢረን። ንሱ፡ ብሰንኪ ምሕማሙ ወግዓዊ ኣገልግሎት ካብ ምሃብ ተቖጢቡ ይርከብ። ኢራን፡ ቁጽሪ ናይቶም በቲ ቫይረስ ዝተቐትሉ ሰባት 77 በጺሑ። ልዕሊ 2300 ድማ ተለኺፎም፡ ካብዚኣቶም 23 ኣባላት ፓርላማ ይርከብዎም። እዚ ከምዚ'ሉ እንከሎ፡ መንግስቲ ካብቲ ቫይረስ ናጻ ዝኾኑ 54 000 እሱራት ብግዝያውነት ፈቲሑ'ሎ። ጃፓን፡ ሚኒስተር ኦሊምፒክ እቲ ኣብ 2020 ክካየድ ተመዲቡ ዘሎ ውድድራት ኦሊምፒክ ንኻልእ ግዜ ክሰጋገር ከም ዝኽእል ተዛሪቡ። ቻይና፡ እቲ ቫይረስ ናብታ ሃገር ተመሊሱ ከይላባዕ ብምስጋእ ካብተን ዝተጸልዋ ሃገራት ናብታ ሃገር ዝኣትዉ ወጻእተኛታት ይኹኑ ዜጋታት ንክልተ ሳምንታት ክውሸቡ ወሲና። እቲ ለበዳ ኣብ ቻይና እናጎደለ ይመጽእ ከም ዘሎ ተፈሊጡ። ገለ ዞባታት እታ ሃገር'ውን፡ ካብ ደገ ሰብ ከይኣትወን ክኽልክላ ጀሚረን ኣለዋ። ኢጣልያ፡ ቁጽሪ ዝተለኽፉ እናጎደለ ይመጽእ ኣሎ ተባሂሉ። ብሰንበት፡ ቁጽሪ ናይቶም በቲ ቫይረስ ዝተለኽፉ ሰባት ብናህሪ ድሕሪ ምውሳኹ ኣብታ ሃገርን፡ ኣውሮጳን ከቢድ ስግኣት ፈጢሩ ቀንዩ'ሎ። ክሳብ ሕጂ፡ ቁጽሪ ምውታት 52፡ ዝተለኽፉ ድማ 1835 በጺሑ'ሎ። ፈረንሳ፡ ልዕሊ 120 ኣብያተ-ትምህርቲ ተዓጽየን ኣለዋ። ዛጊት 191 በቲ ቫይረስ ክልከፉ እንከለዉ፡ ሰለስተ ሞይቶም ኣለዉ። ደቡብ ኮርያ፡ ኣንጻር እቲ ለበዳ ኲነተ-ኲናት ኣዊጁ ከም ዘሎ ፕረዚደንት እታ ሃገር ኣፍሊጡ። ክልተ-ኣባላት ናይታ ኣብታ ሃገር ምንጪ ናይቲ ለበዳ ዝኾነት ቤተክርስትያን ኣብታ ቀንዲ ምንጪ ዝኾነት ቻይናዊት ከተማ ዉሃን በጺሖም ከም ዝነበሩ ሰብመዚ ተዛሪቦም። ዩክሬን፡ ሎሚ ሰሉስ ንፈለማ ግዜ ዝተለኽፉ ሰባት ተረኺቦም ኣለዉ። ትማሊ ሰኑይ፡ ኣብ ፖርቱጋል፡ ኣይስላንድ፡ ዮርዳኖስ፡ ቱኒዝያ፡ ኣርመንያ፡ ላቲቭያ፡ ሰኔጋል፡ ሞሮኮን ኣንዶራን ንፈለማ እዋን ዝተለክፉ ተረኺቦም ነይሮም። ሃገራት ዓለም ነቲ ለበዳ ቫይረስ ንምግታእ ኣድላዪ ዝበለኦ ውሳኔታትን ስጉምትታትን ይወስደ ከም ዘለዋ ይገልጻ ኣለዋ። ቁጠባ ዓለም፡ ብፍላይ ዕዳጋታት ብሰንኪ እቲ ስግኣት የንቆልቁሉ ኣለዉ። እቲ ኩነታት ካብዚ ዘለዎ እናኸፍአ እንተኸይዱ፡ ከቢድ ቁጠባውን ፋይናንሳውን ቅልውላዉ ከስዕብ ከም ዝኽእል ተገሚቱ'ሎ። ነዚ ሳዕቤን ንምቅላል፡ ከም ብዓል ናይ ኣመሪካ ዝበላ ማእከላይ ብንክታት መጠን ወለድ ከጉድላ ጀሚረን ኣለዋ። ድሮ መጓዓዝያን፡ ቱሪዝምን ብሰንኪ'ቲ ለበዳ ክህሰ ጀሚሩ'ሎ። እቲ ለበዳ፡ ንውድድራት ስፖርትን፡ ካልኦት ኣጋጣሚታትን ጽምብላትን'ውን ከተኣጉጉል ጀሚሩ። ድሮ ሓያሎ ግጥማትን ንጥፈታትን ተሰሪዞም ኣለዉ። ክትገብርዎ ዝግባኣኩም ናይ ምክልኻል ሜላታት ውድብ ጥዕና ዓለም ካብ ዝህቦም ምኽርታት እዞም ዝስዕቡ ይርከብዎም፡ ኣእዳውኩም ተሓጸቡ- ሳሙናን ናይ ኢድ መሕጸቢ 'ጀል'ን ንቫይረስ ክቐትል ይኽእል'ዩ ክትስዑሉ ከለኹም ኣፍኩምን ኣፍንጫኹምን ተሸፈኑ- እንተ ተኻኢሉ ብ'ቲሹ' (ሶፍት)- ድሕሪኡ ድማ ነቲ ቫይረስ ንኸይላባዕ ኣእዳውኩም ተሓጸቡ። ዓይንኹም፡ ኣፍንጫኹምን ኣፍኩም ኣይትሓዙ- በቲ ቫይረስ ዝተለኽፈ ነገራት ምስ እትሕዙ ናብ ኣካላትኩም ክሰግር ስለዝኽእል ናብ ዝስዕሉ ይኹን ዝህንጥሱ ወይ ድማ ረስኒ ዘለዎም ሰባት ኣይትጸግዑ- እቲ ቫይረስ ከናጥርዎ ስለዝኽእሉ- እንተ ተኻኢሉ ሓደ ሜትሮ ካብኦም ክትርሕቁ ይምረጽ ናይ ኢድ ሰላምታ፡ ህንዲ፡ ነቲ ለበዳ ንምግታእ ህንዳውያን ዝጥቀምሉ ናይ ማዕዶ ሰላምታ ('ናምስተይ') ምጥቃም ዝበለጸ'ዩ ክትብል ትምዕድ ኣላ ናይ እግሪ ሰላምታ፡ ገለ ሰባት'ውን ኣብ ክንዲ ብኢድ ብእግሪ ሰላምታ ምልውዋጥ ጀሚሮም ኣለዉ። ገለ ካብቶም ምልክታት እንተ ኣርኢኹም፡ ኣብ ዘለኹሞ ንሰብመዚ ጥዕና ሓብሩ፡ ርእስኹም ገልሉ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
